Klub 50–funksie VYFTIG, VURIG en FUNKY - Voelgoed
Tuis Klub 50–funksie VYFTIG, VURIG en FUNKY
Klub 50–funksie VYFTIG, VURIG en FUNKY
Tema - VYFTIG, VURIG en FUNKY
Voel dit vir jou asof die lewe wat jy nou het, nie weerspieël wie en wat jy regtig is nie? Wil jy die vyftigerjare graag met ope arms verwelkom sodat jy kan blom en jou hartsdoel kan vervul? Dis nou die tyd om aanspraak te maak op wat joune is met ons Vyftig, vurig en funky–funksie vir vyftigers!
Saterdag 4 Desember | 08:00 – 13:00
Indien jy nie op dié spesifieke tye kan inskakel nie, sal jy 'n REPLAYskakel ontvang om dit op jou EIE TYD binne 'n MAAND te kyk – maar jy moet nóú registreer!
Die KLUB 50–FUNKSIE
Méér oor FUNKSIE
Die samelewing, gemeenskap en selfs vriende en familie vertel baiekeer vir vroue wie hulle eintlik moet wees. Baie dinge word vir jou voorgeskryf, soos
hoe om op te tree en selfs hoe jy moet aantrek en lyk. Sulke boodskappe kan jou dreineer en jou moeg en gestres laat voel. Jy wil graag weer beheer neem van jou lewe, maar jy voel net nie goed genoeg om te doen wat nodig is nie. Diep in haar hart weet elke vrou sy is kosbaar en sterk. Maar dit vóél nie altyd so nie. Dit is nie net mans wat 'n middeljarekrisis ervaarnie. Ná vyftig voel baie vroue hulle lewe is halfpadverby en dit is tyd om te fokus op die dinge wat regtig saak maak.
Dis nie materiële dinge wat jou gelukkig maak nie. Jy het nou 'n diep behoefte om iets betekenisvol met jou lewe te doen. Om 'n nalatenskap te hê vir jou kinders en die volgende geslag. Wie wil nou aan die einde van haar lewe sê: "Ek wens ek het …" Vroue ouer as 50 pas deesdae aan by die wêreld wat gereeld verander. Aftrede is nie eens in hulle gedagtes nie. Jy gaan beslis nie nou by die huis sit, brug speel of lid word van 'n boekklub en toekyk hoe die lewe by jou verbygaan soos jou ouma toe sy vyftig was nie. In hierdie fase maak vroue hulle reg vir iets beter en pak die lewe aan met 'n nuwe geesdrif en
uithouvermoë. Vroue het meer selfvertroue in hierdie "vaal" lewensfase en maak seker dat ander dit weet! Dit is tyd om wakker te word en weer agter die stuur van jou lewe in te skuif. As jy voel jy is reg vir die volgende hoofstuk van jou lewe, is ons Klub 50-funksie die geleentheid wat jy moet bywoon!
Die tema is Vyftig, vurig en funky. Motiveringsprekers soos Liesel Krause-Wiid, Amore Bekker en Annie Coetzee sal jou wys hoe om hierdie 'n tyd van selfontdekking te maak. Om weer woema te kry en die vrou te word wat jy bedoel is om te wees.
Jou lewe is wat jý daarvan maak
Soms kan dit voel asof jy die ouderdom bereik het waar jou lewe en toekoms nutteloos is. Jou omstandighede definieer jou nie, jy kan 'n lewe van vreugde en dankbaarheid kweek!
Liesel Krause-WiidSkrywer en predikant
Vir baie vroue beteken die vyftigerjare depressie, ongelukkigheid en selftwyfel. Maar dis niks anders as 'n geleentheid om nuwe (en ou) dinge van jouself te ontdek nie. Dit wat in ons harte gebeur, is die belangrikste.
Menopouse en wat elke vrou moet weet
Leer oor die rol van hormone en die nuutste vordering in hormoonterapie. Wat kan jy doen wanneer 'n warm gloed jou in die werkplek oorval? En wat is die impak van menopouse op jou seksualiteit?
Dr. Carolina van der WesthuizenMediese dokter
Om die lewe te vier ongeag ...
Pyn is deel van die lewe. Daarsonder sou ons nie die goeie tye kon waardeer en geniet nie. Dit is belangrik om jou lewe te vier, selfs deur jou trane. Lag hardop, eet lekker en breek soms die reëls!
Amore BekkerRadio-aanbieder en motiveringspreker
Bestuur só jou finansies en geldgewoontes
Jou grootste vrees is dat jy langer gaan leef as wat jou geld gaan hou. Het jy te lank gewag? In werklikheid is hierdie die beste tyd om jou geld vir jóú te laat werk!
Wouter SnymanFinansiële kenner en sakeman
Wat is JOU legacy?
Wat laat jy agter wanneer jy nie meer daar is nie? Chaos en wanorde in jou persoonlike administrasie of 'n naam wat voortleef ná jou dood en vir altyd in die argiewe opgeteken sal staan. Moenie dink jy's te oud om in jou vyftigs steeds 'n verskil te maak nie...